Diari Oficial de la Generalitat Valenciana


Sumari del DOGV 2977, del 23-04-1997 (1997/7084)

RESOLUCIÓ de 14 de març de 1997, de la Direcció Territorial de Cultura, Educació i Ciència d'Alacant, per la qual s'estableix el calendari per al procés d'admissió d'alumnes en centres d'Educació Infantil, Preescolar i E. Primària.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7084


Data del document
:   14-03-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 14 de març de 1997, de la Direcció Territorial de Cultura, Educació i Ciència d'Alacant, per la qual s'estableix el calendari per al procés d'admissió d'alumnes en centres d'Educació Infantil, Preescolar i E. Primària.   
El Decret 186/1994, de 13 de setembre (DOGV, del 27 de setembre), del Govern Valencià regula l'admissió de l'alumnat als centres docents no universitaris finançats amb fons públics. Les normes que en regulen el procediment són fixades a l'Ordre, de 7 de febrer de 1995, de la Conselleria d'Educació i Ciència.  
L'article quart de l'ordre esmentada encarrega al director Territorial l'establiment del calendari ordinari i extraordinari del procés d'escolarització de l'alumnat als centres docents del seu àmbit competencial, i la fixació dels terminis màxims de desenrotllament d'aquest procés.  
Cal, per tant, establir per al curs 1997/98 el calendari d'admissió de l'alumnat en els centres finançats amb fons públics dels nivells que en aquesta resolució se citen, i els terminis màxims de desenvolupament.  
Per això, i en virtut de les facultats que tinc conferides, resolc:  
Primer  
L'admissió de l'alumnat per al curs 1997-98, als centres d'Educació Infantil, Pre-escolar i Primària, finançats amb fons públics, es produirà d'acord amb la present convocatòria ordinària i d'acord amb el calendari següent:  
1. Constitució de les comissions municipals, de districte i sectorials d'escolarització  
Proposta, si cal, de modificacions de les àrees d'influència dels centres i les àrees limítrofs, per part dels consells escolars municipals.  
Determinació dels centres receptors de sol·licituds.  
Del 20 al 26 de març.  
2. Publicació de les àrees d'influència dels centres receptors i de les vacants existents a cada centre.  
Fins el 9 d'abril.  
3. Presentació de les sol·licituds d'admissió i de la documentació corresponent.  
Del 10 al 22 d'abril  
4. Baremació de sol·licituds  
Elaboració de llistats provisionals d'alumnes admesos i no admesos, i tramesa de llistats a la comissió d'escolarització.  
Adjudicació de plaça als alumnes no admesos en el primer centre sol·licitat, per part de la comissió d'escolarització.  
Publicació de les llistes provisionals d'alumnat admès i no admès per part del centre.  
Fins al 5 de maig  
5. Reclamacions, davant el consell escolar del centre, en primera instància  
Fins al 8 de maig.  
6. Publicitat de les llistes definitives de l'alumnat admès i no admès, per part del consell escolar  
Fins al 12 de maig.  
7. Reclamacions davant la comissió d'escolarització  
Fins al 23 de maig.  
8. Resolució de les reclamacions per part de la comissió d'escolarització  
Fins al 10 de juny.  
9. Formalització de la matrícula als centres  
Tramesa de les vacants a les comissions municipals d'escolarització.  
Fins al 20 de juny.  
10. Recurs ordinari davant del director Territorial de Cultura, Educació i Ciència  
Un mes comptat des de la recepció de l'acord adoptat per la comissió d'escolarització.  
11. Tramesa, per part de les comissions d'escolarització a la Direcció Territorial, de les relacions de vacants dels centres de la seua competència  
Fins al 30 de juny.  
Segon  
L'alumnat que necessite ser escolaritzat una vegada finalitzat el procés ordinari de matriculació haurà de seguir el procediment establert en el punt 35, apartat 2, de l'Ordre de 7 de febrer.  
Tercer  
L'escolarització d'alumnes amb necessitats educatives especials es regirà pel que hi ha establert en l'Ordre d'11 de novembre de 1994 (DOGV del 18.1.95). A aquests alumnes no se'ls aplicaran els terminis de matriculació establerts amb caràcter general.  
Quart  
L'import del salari mínim interprofessional de l'any 1995 per a valorar les rendes anuals de la unitat familiar a què es refereix l'article setzè del Decret 186/1994, és de 877.800 PTA (BOE 31 de desembre de 1994).  
Alacant, 14 de març de 1997.- El director territorial: José Marín Guerrero.